અમદાવાદમાં શિવરંજની ચાર રસ્તા પાસે આવેલી રચના સોસાયટીમાં 5 નંબરના બંગલામાં રહેતા ભાવેશ પટેલે જેઓ કનક સિંગતેલના માલિક છે તેમણે બે સ્યૂસાઇડ નોટ લખીને ઓઢવની પોતાની ઓફિસમાં ગળાફાંસો ખાઇને આપઘાત કરી લીધો હતો. જેમાં એક ચિઠ્ટી પત્નીને ઉદ્દેશીને લખી હતી જેમા લખ્યુ હતું કે તેઓ પત્ની શીતલને ખૂબ પ્રેમ કરે છે પરંતુ કેટલાક લોકોએ પૈસા પાછા ન આપતા નાણાભીડને કારણે આ પગલું ભરી રહ્યા છે. ભાવેશના પરિવારમાં પત્ની શીતલ, 14 વર્ષની દીકરી હેમાદ્રી અને પાંચ વર્ષના દીકરા હર્મેશનો સમાવેશ થાય છે.